Fraternitas Slavia
"Fraternitas Ruthenia" suunab siia. Varasema üliõpilasorganisatsiooni kohta vaata artiklit Korporatsioon Ruthenia. Fraternitas Slavia oli Eestis tegutsenud vene üliõpilasorganisatsioon. Organisatsioon asutati 1. detsembril 1922 Tartu ülikooli juures. Organisatsioonil oli Tallinna konvent, mis registreeriti 1. septembril 1926 Tallinna tehnikumis. 1929 organisatsioon suleti kolmeks aastaks ja sulgemine oli seotud vaidlusega teise vene üliõpilasorganisatsiooniga Fraternitas Aeterna. Keelu ajal tegutses organisatsioon kuni 1932 nime all Fraternitas Ruthenia. 1932 Fraternitas Slavia taasasutati. Organisatsioon suleti 1940.